                                               dom
afsagt den 3. december 2013 af østre landsrets 3. afdeling
(landsdommerne henrik bitsch, ejler bruun og ann-britt belisario (kst.)).
3. afd. nr. b-2809-13:
altvika v/charlotte løve lefland højsted
mod
eniro danmark a/s (de gule sider)
(advokat dennis althoff-andersen)
nykøbing falster rets dom af 20. august 2013 (bs 6-195/2013) er anket af altvika
v/charlotte løve lefland højsted med påstand som for byretten om frifindelse.
indstævnte, eniro danmark a/s (de gule sider), har påstået stadfæstelse.
sagen er behandlet efter retsplejelovens kapitel 39 om behandling af sager om mindre krav
(småsager), og anken er afgjort på skriftligt grundlag, jf. retsplejelovens § 410, stk. 4.
anbringender
appellanten har for landsretten yderligere gjort gældende, at appellanten ikke har bekræftet at
have indgået aftalen, og at bjarne højsted har pointeret overfor indstævnte, at appellanten
skulle godkende aftalen.
appellanten har endvidere gjort gældende, at det fremgår af de gule siders generelle
leveringsbetingelser punkt 2, sidste punkt, at annoncekontrakten skal underskrives og sendes
retur til de gule sider pr. brev, fax eller på anden måde aftalt med de gule sider. hverken
appellanten eller bjarne højsted har underskrevet og returneret en kontrakt som foreskrevet,
eller på anden måde aftalt med de gule sider. indstævnte har således ikke løftet bevisbyrden
for, at der er indgået en bindende aftale.
                                               - 2 -
indstævnte har for landsretten gjort gældende, at appellanten ikke har løftet bevisbyrden for,
at aftalerne var betinget af appellantens godkendelse.
indstævnte har endvidere gjort gældende, at indstævntes aftaleindgåelsesprocedure på
aftaletidspunktet var, at en sælger ringede en potentiel kunde op og telefonisk forklarede om
produkt, pris og betingelse. hvis kunden ytrede ønske om at indgå aftalen, blev
telefonsamtalen afsluttet, og en skriftlig ordrebekræftelse blev fremsendt pr. mail eller fax.
kunden fik herefter lejlighed til at gennemlæse ordrebekræftelsen og senere samme dag
ringede sælger kunden op på ny, hvorefter kunden mundtligt endeligt skulle acceptere denne.
denne aftaleindgåelsesprocedure blev anvendt i denne sag. indstævnte har således løftet
bevisbyrden for at aftalen er indgået.
landsrettens begrundelse og resultat
af de grunde, der er anført af byretten, stadfæster landsretten dommen.
altvika v/ charlotte løve lefland højsted skal betale sagsomkostninger for landsretten til
eniro danmark a/s med i alt 3.300 kr. beløbet omfatter et takstmæssigt beløb til dækning af
udgifter til advokatbistand. ved fastsættelsen af beløbet er der taget hensyn til sagens omfang,
at sagen er omfattet af småsagsprocessen, og at anken er afgjort på skriftligt grundlag.
                               t h i k e n d e s f o r r e t:
byrettens dom stadfæstes.
i sagsomkostninger for landsretten skal altvika v/charlotte løve lefland højsted betale
3.300 kr. til eniro danmark a/s.
sagsomkostningerne forrentes efter rentelovens § 8 a.
